text: Lærer politi-anmelder 10-årig 
  02 juni 2015 kl. 07.07
  Sydøstjyllands Politi har modtaget en anmeldelse fra en 58-årig kvindelig lærer fra Løsning Skole, der er blevet truet af en blot 10-årig elev
  Drengen havde en økse med i skole, som han stod med i hånden, mens han truede kvinden, der er fra Brædstrup, med at slå hende ihjel, oplyser politiet til Horsens Folkeblad.
  Politiet skal nu have taget en alvorssnak med drengen og hans forældre.
  Episoden skulle have fundet sted på skolen onsdag 27. maj ved otte-tiden, mens anmeldelsen indløb mandag kl. 10.00
  Det fremgår ikke af politiets døgnrapport, under hvilke omstændigheder truslen blev fremsagt.
  
  